**O ΠΕΡΙ ΤΟΥ ΕΘΝΙΚΟΥ ΣΥΝΤΟΝΙΣΤΙΚΟΥ ΦΟΡΕΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ ΚΑΤΑ ΤΩΝ ΟΙΚΟΝΟΜΙΚΩΝ ΣΥΜΦΕΡΟΝΤΩΝ ΤΗΣ ΕΥΡΩΠΑΙΚΗΣ ΕΝΩΣΗΣ ΝΟΜΟΣ ΤΟΥ 2022**

|  |  |
| --- | --- |
| Προοίμιο.Επίσημη Εφημερίδατης Ε.Ε.,L292, 15.11.1996, σ. 2.Επίσημη Εφημερίδατης Ε.Ε.,L248,18.9.2013,σ. 1.Επίσημη Εφημερίδατης Ε.Ε.,L193,30.7.2018,σ. 1Επίσημη Εφημερίδατης Ε.Ε.,L231,30.6.2021,σ. 1-22 | Για σκοπούς εφαρμογής των άρθρων 4 και 5, της πράξης της Ευρωπαϊκής Ένωσης με τίτλο –Κανονισμός (Ευρατόμ, ΕΚ) αριθ. 2185/96 του Συμβουλίου της 11ης Νοεμβρίου 1996 σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες, όπως αυτός εκάστοτε τροποποιείται ή αντικαθίσταται, για σκοπούς εφαρμογής των άρθρων 3 και 7 της πράξης της Ευρωπαϊκής Ένωσης με τίτλο –Κανονισμός (ΕΕ, Ευρατόμ) αριθ.883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ.1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ.1074/1999 του Συμβουλίου, όπως αυτός εκάστοτε τροποποιείται ή αντικαθίσταται,για σκοπούς εφαρμογής των άρθρων 63(2)(δ) και 144 της πράξης της Ευρωπαϊκής Ένωσης με τίτλο –Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012, όπως αυτός εκάστοτε τροποποιείται ή αντικαθίσταται, και για σκοπούς εφαρμογής του άρθρου 69, παράγραφος (2), της πράξης της Ευρωπαϊκής Ένωσης με τίτλο –Κανονισμός (ΕΕ) 2021/1060 του Ευρωπαϊκού Κοινοβουλίου και του Συμβουλίου της 24ης Ιουνίου 2021 για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων, όπως αυτός εκάστοτε τροποποιείται ή αντικαθίσταται |
|  |  |
|  | η Βουλή των Αντιπροσώπων ψηφίζει ως ακολούθως, |
|  |  |
| Συνοπτικόςτίτλος. | 1. O παρών Νόμος θα αναφέρεται ως ο περί του Εθνικού Συντονιστικού Φορέα για την Καταπολέμηση της Απάτης κατά των Οικονομικών Συμφερόντων της Ευρωπαϊκής Ένωσης Νόμος του 2022. |
|  |  |
| Ερμηνεία. | 2-.(1) Στον παρόντα Νόμο, εκτός εάν από το κείμενο προκύπτει διαφορετική έννοια – |
|  |  |
| Επίσημη Εφημερίδα της Ε.Ε.L136, 31.5.1999, σελ. 20 | «Δημοκρατία» σημαίνει την Κυπριακή Δημοκρατία∙«Εθνικός Συντονιστικός Φορέας για την Καταπολέμηση της Απάτης κατά των Συμφερόντων της Ε.Ε ή Φορέας» σημαίνει τον Φορέα που λειτουργεί σύμφωνα με το άρθρο 3·«Ευρωπαϊκή Υπηρεσία Καταπολέμησης της Απάτης (OLAF) ή Υπηρεσία» σημαίνει την Ευρωπαϊκή Υπηρεσία Καταπολέμησης της Απάτης, που ιδρύθηκε με βάση την Απόφαση 1999/352/ΕΚ, ΕΚΑΧ, Ευρατόμ, της 28ης Απριλίου 1999, για την ίδρυση της Ευρωπαϊκής Υπηρεσίας Καταπολέμησης της Απάτης·«Κανονισμός (Ευρατόμ, ΕΚ) αριθ. 2185/96» σημαίνει τον Κανονισμό (Ευρατόμ, ΕΚ) αριθ. 2185/96 του Συμβουλίου της 11ης Νοεμβρίου 1996 σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες, όπως αυτός εκάστοτε τροποποιείται ή αντικαθίσταται·«Κανονισμός (ΕΕ, Ευρατόμ) αριθ. 883/2013» σημαίνει τον Κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου, όπως αυτός εκάστοτε τροποποιείται ή αντικαθίσταται·«Κανονισμός (ΕΕ) αριθ. 2021/1060» σημαίνει τον Κανονισμό (ΕΕ) αριθ.2021/1060 του Ευρωπαϊκού Κοινοβουλίου και του Συμβουλίου της 24ης Ιουνίου 2021 για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων. |
|  |  |
| Λειτουργία Φορέα. | 3.(1) Ο Φορέας, ο οποίος συστάθηκε βάσει Απόφασης του Υπουργικού Συμβουλίου με αρ. 56.370 και ημερομηνία 12 Σεπτεμβρίου 2002, η οποία Απόφαση, τροποποιήθηκε με την Απόφαση του Υπουργικού Συμβουλίου με αρ. 61.895 και ημερομηνία 21 Απριλίου 2005, συνεχίζει να λειτουργεί σύμφωνα με τον παρόντα Νόμο.(2) Ο Φορέας αποτελείται από τα ακόλουθα μέλη-(α) Γενική Λογίστρια ή εκπρόσωπο της ως πρόεδρο,(β) τον Γενικό Εισαγγελέα ή εκπρόσωπο του,(γ) τον Γενικό Ελεγκτή ή εκπρόσωπο του,(δ) τον Γενικό Διευθυντή Γενικής Διεύθυνσης Ανάπτυξης, Υπουργείο Οικονομικών ή εκπρόσωπο του,(ε) τον Γενικό Διευθυντή Υπουργείου Εσωτερικών ή εκπρόσωπο του, (στ) τον Αρχηγό Αστυνομίας ή εκπρόσωπο του,(ζ) τον Επίτροπο Κυπριακού Οργανισμού Πληρωμών ή εκπρόσωπο του,(η) τον Έφορο Φορολογίας ή εκπρόσωπο του,(θ) τον Έφορο Εσωτερικού Ελέγχου η εκπρόσωπο του,(ι) τον Διευθυντή Τμήματος Τελωνείων ή εκπρόσωπο του. |
|  |  |
| Αρμοδιότητες Φορέα. | 4.(1) Ο Φορέας έχει τις ακόλουθες αρμοδιότητες και εξουσίες-  |
|  |  |
| Επίσημη Εφημερίδα της ΔημοκρατίαςΕ.Ε. L283της 31.10.17.188(I) του 200758(I) του 201080(I) του 2012192(Ι) του 2012101(I) του 2013184(Ι) του 201418(I) του 2016ΔΙΟΡΘ. Ε.Ε. Παρ. Ι(Ι), Αρ. 456413(I) του 2018158(I) του 201881(I) του 201913(I) του 2021ΔΙΟΡΘ. Ε.Ε. Παρ.Ι(Ι), Αρ. 481622(I) του 202161(I) του 2021ΔΙΟΡΘ. Ε.Ε. Παρ. Ι(Ι), Αρ. 4880, ημερ. 18.3.202240(I) του 2022 | (α) εξαιρουμένου του περί της Εφαρμογής του Κανονισμού (Ε.Ε.) αριθ. 2017/1939 του Συμβουλίου της 12ης Οκτωβρίου 2017, σχετικά με την Εφαρμογή Ενισχυμένης Συνεργασίας για τη Σύσταση της Ευρωπαϊκής Εισαγγελίας, ορίζεται ως η Αρμόδια Αρχή στη Δημοκρατία, όσον αφορά τον συντονισμό της καταπολέμησης της απάτης, της διαφθοράς και κάθε άλλης παράνομης δραστηριότητας που λαμβάνει χώρα σε διεθνές επίπεδο, η οποία δέον να πλήττει τα οικονομικά συμφέροντα της Ευρωπαϊκής Ένωσης και για το σκοπό αυτό συνεργάζεται με την Ευρωπαϊκή Υπηρεσία Καταπολέμησης της Απάτης (OLAF),, σύμφωνα με την παράγραφο 4 του άρθρου 3 του Κανονισμού (ΕΕ, Ευρατόμ) αριθ.883/2013∙(β) κατόπιν σχετικής αίτησης της Ευρωπαϊκής Υπηρεσίας Καταπολέμησης της Απάτης (OLAF), παρέχει στους υπαλλήλους της Υπηρεσίας, σύμφωνα με τις εθνικές διατάξεις, την αναγκαία υποστήριξη για την αποτελεσματική εκτέλεση των καθηκόντων τους, λαμβάνει τα κατάλληλα προληπτικά μέτρα ή άλλα μέτρα σύμφωνα με την οικεία νομοθεσία, σε συνεργασία με τις άλλες αρμόδιες αρχές, κυρίως για τη διαφύλαξη αποδεικτικών στοιχείων, σύμφωνα με την παράγραφο 7 του Άρθρου 7 του Κανονισμού (ΕΕ, Ευρατόμ) αριθ. 883/2013·(γ) λαμβάνει πληροφορίες οι οποίες τηρούνται από την Κεντρική Τράπεζα Κύπρου, σύμφωνα με τις διατάξεις του άρθρου 61Δ του περί Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμου και τις παρέχει στην Ευρωπαϊκή Υπηρεσία Καταπολέμησης της Απάτης (OLAF), κατ’ εφαρμογή της παραγράφου 3α του άρθρου 7 του Κανονισμού (ΕΕ, Ευρατόμ) αριθ. 883/2013, κατόπιν αιτήματος με γραπτή επεξήγηση σχετικού με τα υπό έρευνα θέματα, υπό τους ίδιους όρους με τους ισχύοντες για τις εθνικές αρμόδιες αρχές, (δ) λαμβάνει όλα τα αναγκαία μέτρα για την αναφορά των παρατυπιών, συμπεριλαμβανομένων των περιπτώσεων απάτης κατά των συμφερόντων της Ευρωπαϊκής Ένωσης και τα εν λόγω μέτρα περιλαμβάνουν τη συλλογή πληροφοριών για τους πραγματικούς δικαιούχους, μεταξύ των αποδεκτών ενωσιακής χρηματοδότησης κατ’ εφαρμογή του Άρθρου 69, παράγραφος (2) και (12) του Κανονισμού (ΕΕ) 2021/1060, (ε) συνεργάζεται στενά με τους υπάλληλους της Ευρωπαϊκής Υπηρεσίας Καταπολέμησης της Απάτης (OLAF), για την διεξαγωγή επιτόπιων ελέγχων και εξακριβώσεων στην Δημοκρατία, και συμμετέχει εάν το επιθυμεί στους επιτόπιους αυτούς ελέγχους και εξακριβώσεις ή/και οι επιτόπιοι έλεγχοι και εξακριβώσεις διενεργούνται από κοινού από τους υπαλλήλους της Ευρωπαϊκής Υπηρεσίας Καταπολέμησης της Απάτης (OLAF), και του Φορέα, κατ’ εφαρμογή του άρθρου 4 του Κανονισμού (ΕΚ) αριθ. 2185/96·(στ) συντονίζει, τις άλλες αρμόδιες αρχές στην Δημοκρατία, για σκοπούς εφαρμογής των διατάξεων του Κανονισμού (Ευρατόμ, ΕΚ) αριθ.2185/96 και του Κανονισμού (ΕΕ, Ευρατόμ) αριθ. 883/2013. |
|  | (2) Ο Φορέας δύναται με απόφαση του να εκχωρεί, σε μόνιμη ή προσωρινή βάση, ή για συγκεκριμένη περίπτωση και /ή υπόθεση, σε οποιοδήποτε μέλος ή μέλη του, οποιεσδήποτε από τις αρμοδιότητες που αναφέρονται στο εδάφιο (1), καθώς και να εγκρίνει εκ των υστέρων οποιεσδήποτε ενέργειες μέλους ή μελών του, οι οποίες άπτονται των αρμοδιοτήτων του.  |
|  |  |
|  | (3) Το παρόν άρθρο δεν επιδρά στο κύρος οποιωνδήποτε ενεργειών ή αποφάσεων λήφθηκαν από τις Υπηρεσίες από τις οποίες προέρχονται τα μέλη του Φορέα, βάσει της οικείας αυτών νομοθεσίας οι οποίες άπτονται ή δυνατό να σχετίζονται, άμεσα ή έμμεσα, με την εφαρμογή των Κανονισμών Ε.Ε. που αναφέρονται στο άρθρο 2.  |
|  |  |
| Εξουσία εισόδου σε υποστατικά. | 5.- (1) Για τους σκοπούς εφαρμογής του άρθρου 5 του Κανονισμού (Ευρατόμ, ΕΚ) αριθ. 2185/96, εξουσιοδοτημένος λειτουργός, ο οποίος ορίζεται από τον Φορέα, ανάλογα με το ζήτημα το οποίο διερευνούν οι εξουσιοδοτημένοι υπάλληλοι της Ευρωπαϊκής Υπηρεσίας Καταπολέμησης της Απάτης (OLAF), μαζί με εξουσιοδοτημένους υπάλληλους της Ευρωπαϊκής Υπηρεσίας Καταπολέμησης της Απάτης (OLAF), δύνανται σε οποιοδήποτε εύλογο χρόνο, να εισέρχονται σε οίκημα, με εξαίρεση κατοικία, και να επιθεωρούν και ερευνούν το οίκημα αυτό καθώς και οποιαδήποτε εμπορεύματα, και αρχεία, βιβλία, έγγραφα ή στοιχεία, βρίσκονται σε αυτό, έστω και εάν αυτά τηρούνται σε μηχανογραφημένη μορφή.(2) Ανεξάρτητα από οποιαδήποτε άλλη εξουσία που παρέχεται από άλλη κείμενη νομοθεσία, εάν υπάρχει εύλογη υποψία να πιστεύεται ότι σε οποιοδήποτε οίκημα, με εξαίρεση κατοικία, διαπράττεται ή έχει διαπραχθεί ή πρόκειται να διαπραχθεί αδίκημα που προβλέπεται σε οποιαδήποτε οικεία νομοθεσία που αφορά στην καταπολέμηση της απάτης κατά των συμφερόντων της Ευρωπαϊκής Ένωσης, ή ότι θα ανευρεθεί απόδειξη διάπραξης ή πιθανής διάπραξης τέτοιου αδικήματος, τότε εξουσιοδοτημένος λειτουργός μαζί με εξουσιοδοτημένους υπάλληλους της Ευρωπαϊκής Υπηρεσίας Καταπολέμησης της Απάτης (OLAF), δύνανται να εισέλθουν στο οίκημα αυτό, με εξαίρεση κατοικία και να το ερευνήσουν.(3) Κάθε φυσικό ή νομικό πρόσωπο το οποίο υπόκειται σε έλεγχο, δυνάμει των διατάξεων του παρόντος άρθρου, και κάθε φυσικό πρόσωπο στο οποίο υποβάλλονται ερωτήσεις ή από το οποίο ζητούνται επεξηγήσεις, δυνάμει των διατάξεων του εδαφίου (1), έχουν έκαστος, υποχρέωση να παρέχουν στους εξουσιοδοτημένους υπάλληλους της Ευρωπαϊκής Υπηρεσίας Καταπολέμησης της Απάτης (OLAF) οποιαδήποτε-(α) διευκόλυνση και (β) πληροφορία.(4) Χωρίς επηρεασμό των διατάξεων του εδαφίου (2) ή οποιασδήποτε άλλης εξουσίας που παρέχεται από άλλη νομοθεσία, όταν δικαστής Επαρχιακού Δικαστηρίου ικανοποιείται με γραπτή ένορκη δήλωση οποιουδήποτε εξουσιοδοτημένου λειτουργού ότι υπάρχει εύλογη υποψία να πιστεύεται ότι σε οίκημα, διαπράττεται ή έχει διαπραχθεί ή πρόκειται να διαπραχθεί αδίκημα που προβλέπεται σε οικεία νομοθεσία ή σε άλλη εθνική νομοθεσία, η οποία αφορά στην καταπολέμηση της απάτης κατά των συμφερόντων της Ευρωπαϊκής Ένωσης ή ότι θα ανευρεθεί απόδειξη διάπραξης ή πιθανής διάπραξης τέτοιου αδικήματος, τότε ο δικαστής δύναται να εκδώσει ένταλμα το οποίο να εξουσιοδοτεί το λειτουργό αυτό ή κάθε άλλο κατονομαζόμενο στο ένταλμα πρόσωπο να εισέλθει και ερευνήσει το κατονομαζόμενο στο ένταλμα οίκημα, περιλαμβανομένης κατοικίας.(5) Κάθε ένταλμα έρευνας φέρει την υπογραφή του δικαστή που το εκδίδει, την ημερομηνία και ώρα έκδοσης, καθώς επίσης και βεβαίωση του δικαστή ότι έχει εύλογα ικανοποιηθεί για την ύπαρξη ανάγκης έκδοσης του εντάλματος.(6) Ο εξουσιοδοτημένος λειτουργός ο οποίος έχει εξουσία έρευνας, όπως προβλέπεται στα εδάφια (1) και (2) ή έχει εξουσιοδοτηθεί με ένταλμα, όπως προβλέπεται στο εδάφιο (4) για την εκτέλεση της έρευνας δύναται να κατακρατήσει, κατάσχει ως υποκείμενα σε δήμευση, ή μετακινήσει οποιαδήποτε εμπορεύματα ή και κατακρατήσει, ή κατάσχει οποιαδήποτε αρχεία, βιβλία, έγγραφα ή στοιχεία, έστω και εάν τηρούνται σε μηχανογραφημένη μορφή, τα οποία βρέθηκαν στο οίκημα και για τα οποία έχει εύλογη αιτία να πιστεύει ότι δυνατό να χρησιμεύσουν ως αποδεικτικά στοιχεία για τους σκοπούς οποιασδήποτε δικαστικής διαδικασίας.(7) Πρόσωπο το οποίο-(α) αρνείται ή παραλείπει να συμμορφωθεί με υποχρέωση που του επιβάλλεται σύμφωνα με τις διατάξεις του εδαφίου (3), ή(β) αποκρύπτει, καταστρέφει ή παραποιεί πληροφορία, αρχείο, βιβλίο, λογαριασμό ή άλλο έγγραφο επαγγελματικής δραστηριότητας, που αποτελεί αντικείμενο έρευνας δυνάμει των διατάξεων του παρόντος Νόμου, ή παρέχει στους εξουσιοδοτημένους λειτουργούς της Ευρωπαϊκής Υπηρεσίας Καταπολέμησης της Απάτης (OLAF), ψευδή, ελλιπή, ανακριβή ή παραπλανητική πληροφορία, δήλωση, αρχείο, βιβλίο, λογαριασμό ή άλλο έγγραφο επαγγελματικής δραστηριότητας, ή αρνείται ή παραλείπει να παράσχει στους εξουσιοδοτημένους λειτουργούς της Ευρωπαϊκής Υπηρεσίας Καταπολέμησης της Απάτης (OLAF), πληροφορία, δήλωση, αρχείο, βιβλίο, λογαριασμό ή άλλο έγγραφο επαγγελματικής δραστηριότητας, που ζητείται κατά την άσκηση των εξουσιών της που προβλέπονται στις διατάξεις του παρόντος Νόμου,είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα (1) έτος ή σε χρηματική ποινή που δεν υπερβαίνει τις ογδόντα πέντε χιλιάδες ευρώ (€85.000) ή και στις δύο αυτές ποινές. |
|  |  |